கலையின் இரலை சிலைப்ப (இளம்பூரணர் உரை மேற்கோள்) மடிவாய்த் தண்ணுமை நடுவட் சிலைப்ப (பெரும்பாணாற்றுப்படை 144) "துவைத்தலும் சிலைத்தலும் இயம்பலும் இரங்கலும் இசைப்பொருட் கிளவி என்மனார் புலவர்" - தொல்காப்பியம் 2-8-61 இலக்கிய எடுத்துக்காட்டை நோக்குவோம். புனலில் கயல் பாயும். இந்த ஆற்றுப் புனல் கயல் விளையாட முடியாதபடி தன்னியல்பினும் நுட்பமாக ஓடியது. கயலற எதிரக் கடும்புனல் சாஅய் (நெடுநல்வாடை 18) 'ஓய்தல் ஆய்தல் நிழத்தல் சாஅய் ஆவயின் நான்கும் உள்ளதன் நுணுக்கம்' -தொல்காப்பியம் 2-8-33